b'\n_START_ARTICLE_\nPekrska gorca\n_START_PARAGRAPH_\nPekrska gorca je osameli gri\xc4\x8d, v okolici Maribora. Nahaja se na geolo\xc5\xa1ki prelomnici. Njena sestava je iz evpridnih kamnin. Le\xc5\xbei na 351 m nadmorske vi\xc5\xa1ine in 51 m relativne vi\xc5\xa1ine._NEWLINE_Severovzhodna stran je porasla z gozdom, jugovzhodna pa z vinsko trto. Le\xc5\xbei na vzhodni strani Peker, dviga pa se iz ravnine. Imenujejo jo tudi Slovenska Kalvarija. Od leta 1664 je na njej stal kri\xc5\xbe, ki ga je okoli leta 1830 nadomestila cerkvica Marije, do katere vodi pot s \xc5\xa1tirimi kapelicami, vzdol\xc5\xbe vzhodnega grebena._NEWLINE_Na njej so leta 1953 zgradili 60 m visoko smu\xc4\x8darsko skakalnico. Takrat je bila po velikosti skakalnica takoj za Plani\xc5\xa1ko. V 80. letih 20. stoletja so skakalnico odstranili._NEWLINE_V bli\xc5\xbeini Pekrske gorce je Regionalni center RTV Slovenija, kjer delujeta radio in televizija Maribor (zgrajen leta 1986).'